Diari Oficial de la Generalitat Valenciana


Sumari del DOGV 6862, del 14-09-2012 (2012/8409)

ORDE 13/2012, de 5 de setembre, de la Conselleria d'Infraestructures, Territori i Medi Ambient, per la qual s'acorda iniciar el procediment de revisió i aprovació del Pla Rector d'Ús i Gestió del Parc Natural de l'Albufera.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6862

Data del DOGV
:   14-09-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/8409


Data del document
:   05-09-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

ORDE 13/2012, de 5 de setembre, de la Conselleria d'Infraestructures, Territori i Medi Ambient, per la qual s'acorda iniciar el procediment de revisió i aprovació del Pla Rector d'Ús i Gestió del Parc Natural de l'Albufera. [2012/8409]  
Per mitjà del Decret 259/2004, el Consell de la Generalitat va aprovar el Pla Rector d'Ús i Gestió del Parc Natural de l'Albufera. Una part de les disposicions que integraven esta norma, la disposició derogatòria primera, i els articles 35, apartats 1 i 4, el 36.d i del 73 a 81, van ser declarades nuls per mitjà de la Sentència 484/2008 de la secció tercera de la Sala Contenciosa del Tribunal Superior de Justícia de la Comunitat Valenciana. L'esmentada decisió va ser confirmada en cassació en la Sentència de 10 de maig de 2012 de la secció quinta de la Sala Contenciosa del Tribunal Suprem.   
Al seu torn l'article 3, punt 2, del Decret 259/2004, establix una vigència de huit anys, per això s'ha de procedir a iniciar el procediment administratiu necessari per a la seua revisió.  
La Llei 11/1994, de 27 de desembre, d'Espais Naturals Protegits de la Comunitat Valenciana, establix que el Pla Rector d'Ús i Gestió (PRUG) s'inicie d'acord amb allò que s'ha indicat en els articles 37 a 41 de l'esmentada llei, que establirà l'ordenació detallada del territori i els recursos ambientals del parc, determinant així mateix un marc normatiu i de procediment per a l'execució de plans, programes i actuacions en relació amb la gestió i maneig de l'espai protegit.  
  
  
ORDENE  
  
Article 1  
S'acorda la iniciació de l'expedient de revisió i aprovació del Pla Rector d'Ús i Gestió del Parc Natural de l'Albufera, l'àmbit territorial del qual és el que establixen els decrets 71/1993 i 258/2004.   
  
Article 2  
1. A partir de la publicació d'esta orde en el Diari Oficial de la Comunitat Valenciana, quedaran sotmeses a informe previ, preceptiu i vinculant, de la Conselleria d'Infraestructures, Territori i Medi Ambient, les autoritzacions, llicències i qualsevol tipus de procediment administratiu previst en l'article 28, apartat 1, lletres b a f, de la Llei 11/1994, de 27 de desembre, de la Generalitat, d'Espais Naturals Protegits de la Comunitat Valenciana, que afecten l'àmbit territorial del Parc Natural de l'Albufera en els sòls que no tinguen la consideració d'urbans consolidats. Este informe haurà de ser emés per l'administració actuant en el termini màxim de 90 dies.   
2. Les mesures cautelars a què fa referència l'anterior apartat 1, de conformitat així mateix amb l'esmentat article 28 de l'esmentada Llei 11/1994, tindran una vigència màxima de tres anys i podran ser complementades i especificades, per a un millor compliment dels objectius del pla, mitjançant un acord del Consell de la Generalitat a proposta de la consellera d'Infraestructures, Territori i Medi Ambient.  
  
Article 3  
Es faculta la Direcció General de Medi Natural de la Conselleria d'Infraestructures, Territori i Medi Ambient per a realitzar les actuacions tendents a la revisió i aprovació del Pla Rector d'Ús i Gestió de l'Albufera amb la prèvia la tramitació de l'oportú expedient d'acord amb el procediment legalment previst.  
  
DISPOSICIÓ FINAL  
  
La present orde entrarà en vigor el mateix dia de la publicació en el Diari Oficial de la Comunitat Valenciana  
  
València, 5 de setembre de 2012  
  
La consellera d'Infraestructures, Territori i Medi Ambient,  
ISABEL BONIG TRIGUEROS